**Johann Albert Fabricius** (født 11. november 1668 i Leipzig, død 30. april 1736 i Hamburg) var en tysk klassisk filolog, teolog og opplysningstenker.

Liv og virke
------------

Han var født og oppvokst i Leipzig, og kom som ung til Hamburg, hvor han fra 1699 til sin død virket som professor ved byens akademiske gymnasium. 

Fabricius beskrev i hovedverkene *Bibliotheca Latina* (1697 og senere), *Bibliotheca Græca* (1705-28) og *Bibliotheca Latina Mediæ et Infimæ Ætatis* (1734-36) det meste av den greske og latinske litteraturs historie i oldtid og middelalder. Disse verker samt atskillige andre bøker og utgaver gav ham en posisjon som en av Europas betydeligste humanister i den tidlige opplysningstid.[] Han stod per brev i kontakt med atskillige av sin samtids lærde, i Danmark blant andre Hans Gram og Christian Falster, og gav dem i tidens ånd adgang både til viten han satt inne med, og til bøker og utrykte kilder i sitt omfattende bibliotek.[] Han møtte også den lærde prest Lars Terpager da denne var på sin første utenlandsreise. Som lærd forfatter skrev Fabricius på latin.

I Hamburg var han blant annet. medstifter av det moralske ukeskrift *Der Patriot*, som han også bidrog til som essayistisk opplysningsskribent. En pionerinnsats på det tyske område gjorde han tillike som formidler av den såkalte fysikoteologi, blant annet som oversetter av engelskmannen William Derham.[]

Fabricius var lærer for og fra 1728 svigerfar til Hermann Samuel Reimarus, som året etter Fabricius’ død publiserte en bok om dennes liv og skrifter. Reimarus overtok Fabricius’ store samling av håndskrifter, hvis alder strekker seg fra 800-tallet til 1700-tallet. Samlingen ble et par år etter Reimarus’ død i 1768 erhvervet av Københavns Universitetsbibliotek. Den ble i 1938 overført til Det Kongelige Bibliotek, i hvis Håndskriftavdeling den fortsatt oppbevares under navnet Fabricius’ Samling.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   FINA Wiki, FINA Wiki ID 3172, besøkt 3. desember 2020[Hentet fra Wikidata]
4. 1 2   Gran Enciclopèdia Catalana, Gran Enciclopèdia Catalana-ID 0025767[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]
7. ↑   Q27771647[Hentet fra Wikidata]
8. ↑   Fabricius, Johann Albert[Hentet fra Wikidata]

Litteratur
----------

* Hermann Samuel Reimarus: De vita et scriptis Joannis Alberti Fabricii commentarius, Hamburg 1737
* Erik Petersen: Intellectum liberare. Johann Albert Fabricius – en humanist i Europa, I-II, København (Museum Tusculanum) 1998. ISBN 978-87-7289-509-3.
* Werner Raupp: *Fabricius, Johann Albert.* I: *Biographisch-Bibliographisches Kirchenlexikon* (BBKL). Band 25, Bautz, Nordhausen 2005, ISBN 3-88309-332-7, Sp. 393–408.
* Werner Raupp: Fabricius, Johann Albert. I: The Dictionary of Eighteenth-Century German Philosophers. General Editors Heiner F. Klemme, Manfred Kuehn, Bd. 1, London/New York 2010, S. 304–306.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** BNE **·** CiNii
 |